b'\n_START_ARTICLE_\nSony Mobile Communications\n_START_SECTION_\nZgodovina\n_START_PARAGRAPH_\nPodjetje je bilo ustanovljeno leta 2001, in sicer pod imenom Sony Ericsson Mobile Communications. Nastalo je namre\xc4\x8d kot skupno podjetje (joint venture) japonskega podjetja Sony in \xc5\xa1vedskega telekomunikacijskega podjetja Ericsson, ki je proizvajalo mobilne telefone. Sony do takrat ni bil viden proizvajalec mobilnih telefonov, medtem ko je bilo podjetje Ericsson takrat na tem podro\xc4\x8dju uveljavljena svetovna blagovna znamka. Podjetje Sony Ericsson je uspe\xc5\xa1no poslovalo do leta 2007, ko je Apple predstavil svoj prvi iPhone._NEWLINE_Leta 2011 je Sony oznanil, da bo v celoti odkupil Ericssonov dele\xc5\xbe v skupnem podjetju, kar je potem tudi storil do februarja 2012, s \xc4\x8dimer je joint venture Sony Ericsson prenehal obstajati. Izdelke in tehnologijo tega podjetja naprej razvija podjetje Sony Mobile Communications.'